ΤΡΟΜΟΚΡΑΤΙΛΉ «ΤΡΟΜΟΚΡΑΤΙΛΑ»: 


Τα διάφορα πολιτικά-εξουσιαστικά καθάρµατα στη Κύπρο, αμέσως µετά τη κήρυξη 
του «πολέμου κατά της τρομοκρατίας», από τους «εκπολιτισμένους» χασάπηδες 
Μπούς, Μπλέρ......ξεκαθάρισαν αμέσως τη θέση τους. Σαν πιστά και υπάκουα 
σκυλάκια µε την έντονη τάση δουλικότητας που τους διακατέχει (µπάς και χάσουν 
κάποιο προνόμιο της μίζερης υπαρξής τους),τάχθηκαν φανατικά ενάντια στη 
«τρομοκρατία» και υποστήριξαν φυσικά όλες τις «ανθρωπιστικές επιχειρήσεις», 
ενάντια στα «επικίνδυνα» γυναικόπαιδα στο Αφγανιστάν. 


Το πραγματικά αστείο όµως σε όλη αυτή την υπόθεση, είναι ότι αυτοί οι ίδιοι 
άνθρωποι κάθε χρόνο στις 27 Ιανουαρίου στα πλαίσια του αγώνα παραχάραξης τῆς 
ιστορίας, τιμούν την επέτειο του θανάτου του μεγαλύτερου φασίστα και 
αρχιτρομοκράτη που έχει αναδείξει η σύγχρονη ιστορία Ελλάδας και Κύπρου, του 
Γεώργιου Γρίβα Διγενή. Αυτού του «ανθρώπου» που σήµερα τιμάται και εξισώνεται 
μέσα απο νεοναζιστικές φυλλάδες (βλ.Χρυσή Αυγή), δίπλα από σφαγείς ὅπως ο 
Χίτλερ. Φυσικά και ο Γρίβας δεν είναι λίγα τα εγκλήματα που έχει διαπράξει κατά τη 
διάρκεια της άθλιας υπαρξής του 


Στη δεκαετία του σαράντα, υπήρξε ο ιδρυτής και οργανωτής της φασιστικής 
φιλοβασιλικής οργάνωσης Χ. Μιάς οργάνωσης η οποία στη διάρκεια της κατοχής 
στην Ελλάδα, συνεργάστηκε τόσο µε τους | ερμανούς όσο και µε τους Λγγλους 
κατακτητές (αχ άτιµα συμφέροντα) πιο ύστερα. Τα ανδραγαθήµατα της Χ, πάρα 
πολλά: δολοφονίες, απειλές, συλλήψεις, ξυλοκοπήματα χιλιάδων ανθρώπων που το 
μοναδικό τους έγκληµα ήταν οι διαφορετικές πολιτικές απόψεις τους, ἤ οι 
οποιεσδήποτε διαφορές είχαν µε τους φασίστες της εποχής. Τα πιο πάνω φυσικά 
παραποιούνται και διαγράφονται από τους εδώ σύγχρονους χαλκευτές της ιστορίας 
για να µην αμαυρώσουν το προφίλ. του «εθνικόαπελευθερωτικού αγώνα», της 
Ε.Ο.Κ.Α. και φυσικά του ιδρυτή της, Γρίβα. Ενός αγώνα που κατέχει και ένα 
παγκόσμιο ρεκόρ. Σε αυτόν τον αγώνα έχουν «εκτελεστεί» περισσότεροι προδότες 
παρά κατακτητές. Και αυτό γιατί το ιδεολογικό υπόβαθρο του Γρίβα και οι 
φασιστικές του απόψεις για κάθε τι διαφορετικο με αὐτόν δεν είχαν αλλάξει καθόλου 
µε τη δημιουργία της Ε.Ο. Κ.Α. 


Κι έτσι εκτός από τις λίγες «ηρωικές ιστορίες» τις οποίες διδασκόµαστε από την 
ημέρα της γεννησής µας, µε αμείωτο ζήλο, υπάρχει κι ένα πολύ σκοτεινό μέρος 
σ΄αυτό τον «αγώνα» τον οποίο χαρακτηρίζει αυτό που ονομάζουν σήμερα 
τρομοκρατία. Η τρομοκρατία αυτή ήταν και η βάση στην οποία στήθηκε ο 
ελληνοχριστιανικός αυταρχισµός του κυπριακού κράτους. 


Ένα όργιο εκτελέσεων και βασανιστηρίων διακρίνει την ΕΟΚΑ όχι µόνο σε 
αριστερούς αλλά και σε οποιονδήποτε είχε διαφορές (όχι κατ΄ανάγκη πολιτικές) μαζί 
τους. Με την αόριστη κατηγορία του «προδότη τῆς πατρίδος) έγιναν πάρα πολλά και 
φρικιαστικά εγκλήματα ακόµα και στους ίδιους τους συντρόφους τους (Ρλ.Γ 
Στεφανίδη). Η πλειοψηφία των δολοφονηθέντων εκτελέστηκε χωρίς ουσιαστικά 
τεκμήρια της ενοχής τῆς, µε τους μπάτσους της εποχής, να παρέχουν κάλυψη στους 
εκτελεστές. Έτσι ο Γρίβας συνδίαζε το τερπνόν µετά του ὠφελίμου", ικανοποιώντας 
το απέραντο μίσος του ενάντια σε οποιονδήποτε παρέκλινε από την δική του 
ακροδεξιά πολιτική γραμμή. 


Φυσικά δεν είναι τυχαίο ότι μοτά το τέλος της ΕΟΚΛ ο | ρίβας τιμάται σαν εθνικός 
ἥρωας Ελλάδας και Κύπρου! 


Τόσο εύκολα λοιπόν παραγράφονται τα εγκλήματα των κάθε λογής «εθνικών 
ευεργετών» από τη συλλογική μνήμη. Ἔτσι κι αλλιώς για τους πατριώτες αυτό που 
έχει μεγαλύτερη σημασία είναι η «εθνική υπερηφάνεια», άσχετα απο τα εγκλήματα 
που διαπράχθηκαν, έτσι ώστε να μπορεί αυτή να επιβάλλεται. 


Πάρα πολλά μπορούν να ειπωθούν για τον Γρίβα, από τις «ηρωικές πράξεις της 
ΕΟΚΑ Β μέχρι και τις εκκαθαριστικές επιχειρήσεις κατά των Τουρκοκυπρίων. Λυτά 
όμως μπορεί να τα ψάξει ο καθένας ξεχωριστά και όχι φυσικά από τα σχολικά βιβλία. 
τα οποία ο μόνος τους ρόλος εἶναι η αποχαύνωση και ἡ καθοδήγηση του νού. 


Το παρών κείµενο είναι ένα μέρος, από τους αγώνες των αναρχικών ενάντια στη λήθη 
που προσπαθούν να επιβάλλουν µε κάθε τρόπο όλοι οι εξουσιαστές. Όχι µε κάποιο 
τρόπο µουσειακόή του στύλ περασμένα ξεχασμύνα. Ο φασισμός και κρατική 
τρομοκρατία εἔαλολουθεί να υφίσταται παντού, και ὁ μόνος τρόπος να τά 
καταστρέψουμε είναι µε δυναμικούς και έξω από τα όρια, αγώνες, σε κάθε στιγµή της 
ζωής µας και µε οποιονδήποτε τρόπο. 


ΑΝΑΡΧΙΚΟΣ ΠΥΡΗΝΑΣ ΚΥΠΡΟΥ 

